CELEX: 62020CN0727
Language: el
Date: 2020-10-16 00:00:00
Title: Υπόθεση C-27/20: Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 16 Οκτωβρίου 2020 — AR κατά St. Vincenz-Krankenhaus GmbH

3.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 163/10
            
         
      Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 16 Οκτωβρίου 2020 — AR κατά St. Vincenz-Krankenhaus GmbH
      (Υπόθεση C-27/20)
      (2021/C 163/14)
      Γλώσσα διαδικασίας: η γερμανική
      
         Αιτούν δικαστήριο
      
      Bundesarbeitsgericht
      
         Διάδικοι στην υπόθεση της κύριας δίκης
      
      
         Αναιρεσείουσα: AR
      
         Αναιρεσίβλητη: St. Vincenz-Krankenhaus GmbH
      
         Προδικαστικά ερωτήματα
      
      
                  1)
               
               
                  Αντιβαίνει στο άρθρο 7 της οδηγίας 2003/88/ΕΚ (1) και στο άρθρο 31, παράγραφος 2, του Χάρτη ερμηνεία εθνικής διατάξεως, όπως το άρθρο 7, παράγραφος 3, του BUrIG [Bundesurlaubsgesetz (ομοσπονδιακού νόμου περί αδειών]), κατά την οποία το μη ασκηθέν ακόμη δικαίωμα ετήσιας άδειας μετ’ αποδοχών εργαζομένου, ο οποίος, κατά τη διάρκεια του έτους αναφοράς, κατέστη ανίκανος προς εργασία λόγω ασθένειας, πλην όμως θα μπορούσε ακόμη –τουλάχιστον εν μέρει– να είχε λάβει την άδεια αυτή πριν από την έναρξη της ασθένειάς του κατά τη διάρκεια του έτους αναφοράς, αποσβέννυται 15 μήνες μετά το πέρας του έτους αναφοράς σε περίπτωση που η ανικανότητα προς εργασία συνεχίζεται αδιαλείπτως, ακόμη και αν ο εργοδότης δεν έχει παράσχει πράγματι στον εργαζόμενο τη δυνατότητα να ασκήσει το δικαίωμα άδειας μέσω της αντίστοιχης προτροπής και ενημερώσεως;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα: αποκλείεται, υπό τις συνθήκες αυτές, η απόσβεση του δικαιώματος ακόμη και σε μεταγενέστερο χρονικό σημείο, σε περίπτωση συνεχιζόμενης ανικανότητας προς εργασία;
               
            
         (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (ΕΕ 2003, L 299, σ. 9).